**Прилог бр. 1.**

**НАСТАВНО –НАУЧНОМ ВИЈЕЋУ**

**ЕКОНОМСКОГ ФАКУЛТЕТA ПАЛЕ**

**СЕНАТУ УНИВЕРЗИТЕТА У ИСТОЧНОМ САРАЈЕВУ**

**Предмет**: Извјештај комисије о пријављеним кандидатима за избор у академско звање вишег асистента за ужу научну област Предузетничка економија

Одлуком Научно-наставног вијећа Економског факултета Пале, Универзитета у Источном Сарајеву, број ННВ: 1045/18 од 21.5.2018, именовани смо у Комисију за разматрање конкурсног материјала и писање извјештаја по конкурсу, објављеном у дневном листу “Глас Српске“ од 8.5.2018. године, за избор у академско звање вишег асистента, ужа научна област Предузетничка економија.

**ПОДАЦИ О КОМИСИЈИ**

|  |
| --- |
| Састав комисије[[1]](#footnote-2) са назнаком имена и презимена сваког члана, звања, назив научне области, научног поља и уже научне/умјетничке области за коју је изабран у звање, датума избора у звање и назив факултета, установе у којој је члан комисије запослен: |
| 1. Тихомир Спремо, ванредни професор, предсједник  Научна област: Друштвене науке  Научно поље: Економија и пословање  Ужа научна област: Предузетничка економија  Датум избора у звање: 1.7.2013.  Универзитет:Универзитет у Источном Сарајеву  Факултет: Економски факултет Пале |
| 2. Саша Петковић, ванредни професор, члан  Научна област: Друштвене науке  Научно поље: Економија и пословање  Ужа научна област: Предузетничка економија и Теоријска економија  Датум избора у звање: 24.12.2015. године (Предузетничка економија) и 17.2.2016. године (Теоријска економија)  Универзитет: Универзитет у Бањој Луци  Факултет: Економски факултет Бања Лука |
| 3. Младен Ребић, ванредни професор, члан  Научна област: Друштвене науке  Научно поље: Економија и пословање  Ужа научна област: Теоријска економија  Датум избора у звање: 27.4.2017.  Универзитет: Универзитет у Источном Сарајеву  Факултет: Економски факултет Пале |

На претходно наведени конкурс пријавила су се 3 (три) кандидата:

1. мр Горан (Момир) Амовић

2. Јелена (Властимир) Марјановић, ма

3. Сања (Јован) Мандић, ма

Кандидат Горан Амовић не испуњава услове конкурса (оцјена на првом циклусу је нижа од законом утврђеног минимума) и поднио је непотпуну пријаву (недостаје увјерење о просјечној оцјени на другом циклусу студија) те његова пријава није узета у разматрање. Кандидаткиње Јелена Марјановић и Сања Мандић су поднијеле потпуне и благовремене пријаве које су, као такве, узете у разматрање.

На основу прегледа конкурсне документације, а поштујући прописани члан 77. Закона о високом образовању („Службени гласник Републике Српске“ бр. 73/10, 104/11, 84/12, 108/13, 44/15, 90/16), чланове 148. и 149. Статута Универзитета у Источном Сарајеву и чланове 5, 6. и 37. Правилника о поступку и условима избора академског особља Универзитета у Источном Сарајеву, Комисија за писање извјештаја о пријављеним кандидатима за избор у звање Наставно-научном вијећу Економског факултета Пале и Сенату Универзитета у Источном Сарајеву подноси сљедећи извјештај:

**ИЗВЈЕШТАЈ**

**КОМИСИЈЕ О ПРИЈАВЉЕНИМ КАНДИДАТИМА ЗА ИЗБОР У ЗВАЊЕ**

|  |
| --- |
| **I ПOДАЦИ О КОНКУРСУ** |
| **Одлука о расписивању конкурса, орган и датум доношења одлуке** |
| Одлука број 01-С-117-XLVI/18; Сенат Универзитета у Источном Сарајеву; 27.4.2018. године |
| **Дневни лист, датум објаве конкурса** |
| Глас Српске, 8.5.2018. године |
| **Број кандидата који се бира** |
| 1 (један) |
| **Звање и назив уже научне/умјетничке области, уже образовне области за коју је конкурс расписан, списак предмета** |
| Звање: виши асистент; УНО: Предузетничка економија; УОО: Предузетничка економија |
| **Број пријављених кандидата** |
| Три (3), од којих су два кандидата позвана на интервју (Јелена Марјановић и Сања Мандић), а трећи кандидат (Горан Амовић) због непотпуне пријаве и незадовољавања услова конкурса није ушао у процедуру. |

|  |
| --- |
| **II ПOДАЦИ О КАНДИДАТИМА ПОЗВАНИМ НА ИНТЕРВЈУ** |
| **ПРВИ КАНДИДАТ** |
| **1. ОСНОВНИ БИОГРАФСКИ ПОДАЦИ** |
| Име (име једног родитеља) и презиме |
| **Јелена (Властимир) Марјановић** |
| Датум и мјесто рођења |
| **26.8.1991. године, Сарајево** |
| Установе у којима је кандидат био запослен |
| **Универзитет у Источном Сарајеву, Економски факултет Пале** |
| Звања/радна мјеста |
| **Асистент** |
| Научна област |
| **Друштвене науке** |
| Чланство у научним и стручним организацијама или удружењима |
| **/** |
| **2. СТРУЧНА БИОГРАФИЈА, ДИПЛОМЕ И ЗВАЊА** |
| **Основне студије/студије првог циклуса** |
| Назив институције, година уписа и завршетка |
| **Економски факултет Пале, 2010-2014.** |
| Назив студијског програма, излазног модула |
| **Економија, смјер Економија јавног сектора** |
| Просјечна оцјена током студија, стечени академски назив |
| **9,97; дипломирани економиста** |
| **Постдипломске студије/студије другог циклуса** |
| Назив институције, година уписа и завршетка |
| **Економски факултет Пале, 2014-2017.** |
| Назив студијског програма, излазног модула |
| **СП Пословно управљање, смјер: Менаџмент** |
| Просјечна оцјена током студија, стечени академски назив |
| **9,88; мастер економије** |
| Наслов магистарског/мастер рада |
| **Потенцијал предузетништва и малих и средњих предузећа у функцији привредног развоја Републике Српске** |
| Ужа научна/умјетничка област |
| **Предузетничка економија** |
| **Докторат/студије трећег циклуса** |
| Назив институције, година уписа и завршетка (датум пријаве и одбране дисертације) |
| **Економски факултет Београд, 2018 -** |
| Наслов докторске дисертације |
|  |
| Ужа научна област |
|  |
| **Претходни избори у звања (институција, звање и период)** |
| **Универзитет у Источном Сарајеву, асистент, 2015-2019.** |
| **3. НАУЧНА/УМЈЕТНИЧКА ДЈЕЛАТНОСТ КАНДИДАТА** |
| **Радови прије првог и/или посљедњег избора/реизбора** |
| 1. Јелена Марјановић, „Опортунитетни трошак образовне политике у Републици Српској и неусаглашеност са политиком запошљавања“, Зборник радова са VII научно-стручног скупа „Студенти у сусрет науци 2014“ са међународним учешћем, Бања Лука, новембар 2014. 2. Јелена Марјановић, Бојана Турунташ, Александра Јојић, „Љетњи туризам на Јахорини – међузависност максималног искориштења капацитета и остварења профита“, II научно-стручна конференција „Јахорински пословни дани – предузетништво, гастрономија, туризам“, Јахорина, 5-9. март 2013. (рад презентован у секцији „Студентски радови“) 3. Јелена Марјановић, Александра Јојић, Бојана Турунташ, „Предузетнички подухват: нови производи од пластичних кеса“, Зборник радова са VI студентске научно-стручне конференције „*TECHNO-EDUCA* 2012“, Зеница, 7-8. новембар 2012. |
| **Радови послије посљедњег избора/реизбора** |
| 1. Јелена Марјановић, Александра Јојић, „Улога предузетништва на путу Босне и Херцеговине ка европским интеграцијама“, Друга међународна научна конференција „Правни и економски аспекти процеса интеграције Босне и Херцеговине у Европску унију“, Мостар, 20-21. април 2017.   Главна одлика Босне и Херцеговинеу досадашњем процесу транзиције је оријентација на задуживање и велики увоз којима се сервисирала висока домаћа потрошња. Може се рећи да и није било правог програма развоја. Због тога још увијек постоје бројне баријере на њеном путу ка европским интеграцијама. У циљу њиховог превазилажења усвојена је Реформска агенда за период 2015-2018. Она, између осталог, предвиђа мјере смањења јавног дуга БиХ, повећање броја радних мјеста, реформу јавног сектора, смањење корупције и унапређење конкурентности и пословне климе. Из тога јасно произилази да ће у будућности нагласак бити на подстицању приватне иницијативе и редукцији јавног сектора. Због тога ће акценат у овом раду бити стављен на улогу предузетништва у контексту спровођења Реформске агенде. Предузетништво ће се посматрати као кључни фактор будућег развоја БиХ и правац којим она треба да се креће на путу ка Европској унији. Поред тога, биће испитана улога државе у процесу унапређења пословне климе и подстицања приватне иницијативе.   1. Јелена Марјановић, Борка Поповић, „Истраживачки рад у високообразовним институцијама и сарадња с реалним сектором – стање и перспективе“, Зборник радова са XXIII скупа „Трендови развоја: Положај високог образовања и науке у Србији“, Златибор, 22-24. фебруар 2017.   Стварање интелектуалне елите кроз процес образовања представља само једну од улога универзитета. Факултети, а посебно институти имају велики значај у процесу истраживачког рада, писања пројеката и примјене теоријског знања у реалном сектору. Циљ је да се укаже на то да ли је и у којој мјери та улога заиста остварена у пракси. У раду је анализирана тренутна позиција земаља окружења у погледу квалитета научно-истраживачких институција и сарадње универзитета с привредом. Посебан осврт даје се на програм Хоризонт 2020 и на досадашње резултате Србије и БиХ у оквиру истог.   1. Јелена Марјановић, Александра Јојић, „Предузетнички и иновациони потенцијал у функцији привредног опоравка и европског интегрисања Босне и Херцеговине“, Научни скуп „Економске политике малих земаља у условима европских интеграција“, Бања Лука, 7-8. фебруар 2017.   Економски модел развоја који је до сада коришћен у БиХ је дугорочно неодржив зато што је заснован на високој стопи увоза и високој домаћој потрошњи. Циљ овог рада је да укаже на будуће правце развоја босанскохерцеговачке економије како би се постигао одржив раст. Најважније коришћене научне методе у овом истраживању су дескрипција, компарација, доказивање и регресиони модел. Добијени резултати показују колики је значај улагања у истраживање и развој у контексту подстицања иновација те како оно утиче на број истраживача. На основу спроведене анализе закључено је да нови модел развоја домаће привреде треба да се заснива на коришћењу савремене технологије, знању, иновацијама и предузетништву. |
| **4. ОБРАЗОВНА ДЈЕЛАТНОСТ КАНДИДАТА** |
| **Образовна дјелатност прије првог и/или /посљедњег избора/реизбора** |
| / |
| **Образовна дјелатност послије посљедњег избора/реизбора** |
| Кандидаткиња изводи вјежбе на Економском факултету Пале на предметима Предузетништво, Пословно планирање и Услуге и услужни бизнис на првом циклусу студијског програма Економија, као и на предмету Предузетништво у туризму на првом циклусу студијског програма Туризам и хотелијерство.  У току процеса студентског вредновања наставног процеса путем студентске анкете остварила је високе оцјене у свим сегментима који су предмет анкетирања (у школској 2015/16. и 2016/17. просјечне оцјене се крећу између 4,78 и 5,00 уз све похвале студената). |
| **5. СТРУЧНА ДЈЕЛАТНОСТ КАНДИДАТА** |
| * Године 2016. учествовала у пројекту израде „Елабората о оснивању инкубатора малог бизниса на локацији СПЦ 'Пеки' Пале“ (фебруар-март 2016; учесник у пројекту); * Добитник Захвалнице за допринос развоју Економског факултета поводом обиљежавања 62 године постојања и 21 године успјешног рада у Републици Српској; * Добитник Плакете Универзитета у Источном Сарајеву за изузетан успјех у току студија на Економском факултету Пале (студент генерације); * Стипендиста Министарства просвјете и културе Републике Српске за 2014/15. и 2015/16. годину; * Стипендиста Фонда „др Милан Јелић“ за академску 2011/12, 2012/13. и 2013/14. годину. |
|  |
| **ДРУГИ КАНДИДАТ** |
| **1. ОСНОВНИ БИОГРАФСКИ ПОДАЦИ** |
| Име (име једног родитеља) и презиме |
| **Сања (Јован) Мандић** |
| Датум и мјесто рођења |
| **3.11.1989. године, Сарајево** |
| Установе у којима је кандидат био запослен |
| * „Галеб Интернационал“ д.о.о. (19.12.2016 – 11.9.2017); * „ЛабУнион“ д.о.о. (1.10.2015 – 19.12.2016); * Универзитет за пословни инжењеринг и менаџмент Бања Лука (центар у Источном Сарајеву) (1.10.2014 – 28.2.2015); * „Младинска књига“ д.о.о. (2.6.2014 – 27.3.2015); * „МАНДИЋ ПЕТРОЛ“ д.о.о. (1.1.2013 – 31.12.2013). |
| Звања/радна мјеста |
| * Економиста; * Виши оператер са познавањем њемачког језика; * Предавач – асистент на предмету Основи економије; * Продајни савјетник; * Књиговођа. |
| Научна област |
| **Друштвене науке** |
| Чланство у научним и стручним организацијама или удружењима |
| **/** |
| **2. СТРУЧНА БИОГРАФИЈА, ДИПЛОМЕ И ЗВАЊА** |
| **Основне студије/студије првог циклуса** |
| Назив институције, година уписа и завршетка |
| **Економски факултет Пале, 2008-2012.** |
| Назив студијског програма, излазног модула |
| **Економија, смјер Економија предузећа** |
| Просјечна оцјена током студија, стечени академски назив |
| **9,36; дипломирани економиста** |
| **Постдипломске студије/студије другог циклуса** |
| Назив институције, година уписа и завршетка |
| **Економски факултет Пале, 2012-2018.** |
| Назив студијског програма, излазног модула |
| **СП Пословно управљање, смјер Менаџмент** |
| Просјечна оцјена током студија, стечени академски назив |
| **10,00; магистар економије** |
| Наслов магистарског/мастер рада |
| **Пословање савремених корпорација у условима економске кризе – примјена менаџмент инструмената и система** |
| Ужа научна/умјетничка област |
| **Менаџмент** |
| **Докторат/студије трећег циклуса** |
| Назив институције, година уписа и завршетка (датум пријаве и одбране дисертације) |
| / |
| Наслов докторске дисертације |
| / |
| Ужа научна област |
| / |
| **Претходни избори у звања (институција, звање и период)** |
| / |
| 3. НАУЧНА/УМЈЕТНИЧКА ДЈЕЛАТНОСТ КАНДИДАТА |
| Радови прије првог и/или посљедњег избора/реизбора |
| 1. Сања Мандић, Оља Радојковић, „Значај менаџмент инструмената и алата у погледу пословања малих и средњих предузећа у РС-БиХ“, XXIII међународни научни скуп Економског факултета Универзитета у Нишу, 29. јун 2018. (рад прихваћен за излагање)   Нестабилност данашњег живота све корпорације доводи до пословања у различитим раздобљима, што тешким, што повољним. У висококонкурентним условима све више се намећу форме неуспјеха него успјеха. Данашње успјешне савремене корпорације креирају и откривају своју властиту околину, односно њихове иновативне стратегије настају у циљу контролисања будућег смјера кретања организације. У овом раду, између осталог, приказан је јако важан задатак савремених корпорација и предузећа на нашим просторима и њихових менаџмента, а то је управљање промјенама, изузецима, користећи актуелне менаџмент инструменте и алате што и јесте циљ нашег истраживања. Другим ријечима, прави је задатак менаџмента у Републици Српској – Босни и Херцеговини, суочавање са непредвидивошћу и њена употреба, сударање са некомплементарним културама, непостојање консензуса – конфликт и недосљедност. Може се рећи, да задатак који оправдава постојање сваког менаџера јесте управо задатак који произилази из нестабилности, неправилности, различитости и нереда кроз примјену различитих менаџмент инструмената и алата.   1. Оља Радојковић, Сања Мандић, „Значај манифестационог туризма у општини Пале“, III међународна научно-стручна конференција „Јахорински пословни дани – предузетништво и туризам“, 2014. (Рад није достављен). |
| **Радови послије посљедњег избора/реизбора** |
| / |
| **4. ОБРАЗОВНА ДЈЕЛАТНОСТ КАНДИДАТА** |
| **Образовна дјелатност прије првог и/или /посљедњег избора/реизбора** |
| Кандидаткиња је пет мјесеци радила као предавач – асистент на Универзитету за пословни инжењеринг и менаџмент Бања Лука (центар у Источном Сарајеву) на предмету Основи економије. |
| **Образовна дјелатност послије посљедњег избора/реизбора** |
| / |
| **5. СТРУЧНА ДЈЕЛАТНОСТ КАНДИДАТА** |
| 1. Технички уредник уџбеника „Јавне финансије и финансијско право“ 2. Учешће у љетњој школи „Пословна комуникација“ , *Resita Network*, Јахорина, 24 – 29. август 2014; 3. Обављена феријална пракса у Централној банци Босне и Херцеговине (3.5.2012 – 30.5.2012); 4. Стипендиста Министарства просвјете и културе Републике Српске; 5. Познавање енглеског, њемачког, руског и шпанског језика; 6. Познавање рада на рачунару: *MS Office* (*Word, Excell, Power Point*). |

|  |
| --- |
| **6. РЕЗУЛТАТ ИНТЕРВЈУА СА КАНДИДАТИМА[[2]](#footnote-3)** |
| Дана 11.6.2018. године у 12.00 часова у просторијама Економског факултета Пале одржан је интервју на који се одазвала само кандидаткиња Јелена Марјановић. Испред Комисије, интервјуу су присуствовали проф. др Тихомир Спремо и проф. др Младен Ребић, а записник је водила Лана Крстић, секретар.  Чланови Комисије су кандидаткињи поставили сљедећа питања:   1. Како видите предузетничку економију у концепту истраживања које се односи на докторску дисертацију? 2. Утицај пословног амбијента у БиХ на *start-up*. 3. Како намјеравате развијати област којом се бавите?   Кандидаткиња је успјешно одговорила на постављена питања те показала амбицију даљег усавршавања као и разумијевање практичног смисла изучавања предузетничке економије. |
| **7. ИНФОРМАЦИЈА О ОДРЖАНОМ ПРЕДАВАЊУ ИЗ НАСТАВНОГ ПРЕДМЕТА КОЈИ ПРИПАДА УЖОЈ НАУЧНОЈ/УМЈЕТНИЧКОЈ ОБЛАСТИ ЗА КОЈУ ЈЕ КАНДИДАТ КОНКУРИСАО, У СКЛАДУ СА ЧЛАНОМ 93. ЗАКОНА О ВИСОКОМ ОБРАЗОВАЊУ[[3]](#footnote-4)** |
| / |

|  |  |  |
| --- | --- | --- |
| **III ЗАКЉУЧНО МИШЉЕЊЕ** | | |
| **Први кандидат – Јелена Марјановић** | | |
| Минимални услови за избор у звање[[4]](#footnote-5) | Испуњава/не испуњава | Навести резултате рада (уколико испуњава) |
| *Завршен други циклус студија* | Испуњава | Мастер економије |
| *Просјечна оцјена на првом циклусу студија минимално 8,00* | Испуњава | Просјечна оцјена на првом циклусу студија: 9,97 |
| *Просјечна оцјена на другом циклусу студија минимално 8,00* | Испуњава | Просјечна оцјена на другом циклусу студија: 9,88 |
| **Додатно остварени резултати рада (осим минимално прописаних)** | | |
| Добитница је Плакете Универзитета као најбољи студент Економског факултета Пале и добитница Захвалнице за допринос развоју Економског факултета поводом обиљежавања 62 године постојања и 21 године успјешног рада у Републици Српској.  Посједује професионално искуство у наставном процесу и раду са студентима и показане наставничке способности које се огледају кроз високе оцјене у процесу студентске евалуације путем студентских анкета.  Шест истраживачких радова (три прије посљедњег избора и три након тога). | | |
|  | | |
| **Други кандидат – Сања Мандић** | | |
| Минимални услови за избор у звање[[5]](#footnote-6) | Испуњава/не испуњава | Навести резултате рада (уколико испуњава) |
| *Завршен други циклус студија* | Испуњава | Магистар економије |
| *Просјечна оцјена на првом циклусу студија минимално 8,00* | Испуњава | Просјечна оцјена на првом циклусу студија: 9,36 |
| *Просјечна оцјена на другом циклусу студија минимално 8,00* | Испуњава | Просјечна оцјена на другом циклусу студија: 10,00 |
| **Додатно остварени резултати рада (осим минимално прописаних)** | | |
| Петомјесечно искуство у наставном процесу и раду са студентима.  Два истраживачка рада (један није достављен). | | |
| Имајући у виду горе наведено, Комисија сматра да обје кандидаткиње испуњавају формалне услове за избор у звање вишег асистента. Међутим, узимајући у обзир нови систем вредновања референци за изборе сарадника на Универзитету у Источном Сарајеву по којем   * кандидаткиња Јелена Марјановић има 11,93 бода (просјечна оцјена на оба циклуса студија носи 9,93 бода, титула студента генерације носи 1 бод и интервју носи 1 бод), * кандидаткиња Сања Мандић има 9,56 бодова (просјечна оцјена на оба циклуса студија, коригована дужином студирања носи 9,56 бодова),   Комисија истиче да је кандидаткиња Јелена Марјановић освојила већи број бодова и тиме се издвојила као најбољи кандидат за избор у звање вишег асистента на УНО Предузетничка економија. У прилог томе иду чињенице да је кандидаткиња завршила други циклус студија у одговарајућој области, остварила високе просјечне оцјене и на првом и на другом циклусу студија, раније бирана у звање асистента те активно изводила вјежбе на предметима који припадају УНО Предузетничка економија.  Осим тога, кандидаткиња је награђивана од стране Економског факултета и Универзитета у Источном Сарајеву, посвећена је истраживачком раду и изузетно високо оцијењена од стране студената на предметима на којима изводи вјежбе уз наведене позитивне импресије и све похвале за рад.  **С обзиром на поменуте чињенице, Комисија са задовољством предлаже Научно-наставном вијећу Економског факултета Пале и Сенату Универзитета у Источном Сарајеву да се Јелена Марјановић изабере у звање вишег асистента на УНО Предузетничка економија.** | | |

**Ч Л А Н О В И К О М И С И Ј Е:**

1.проф. др Тихомир Спремо, предсједник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.проф. др Саша Петковић, члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.проф. др Младен Ребић, члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **IV ИЗДВОЈЕНО ЗАКЉУЧНО МИШЉЕЊЕ** |
| Нема. |

Мјесто: Пале

Датум: \_\_\_\_\_\_\_\_\_\_\_\_

1. Комисија се састоји од најмање три наставника из научног поља, од којих је најмање један из уже научне/умјетничке области за коју се бира кандидат. Најмање један члан комисије не може бити у радном односу на Универзитету у Источном Сарајеву, односно мора бити у радном односу на другој високошколској установи. Чланови комисије морају бити у истом или вишем звању од звања у које се кандидат бира и не могу бити у сродству са кандидатом. [↑](#footnote-ref-2)
2. Интервју са кандидатима за изборе у академска звања обавља се у складу са чланом 4а. Правилника о поступку и условима избора академског особља Универзитета у Источном Сарајеву (Интервју подразумјева непосредан усмени разговор који комисија обавља са кандидатима у просторијама факултета/академије. Кандидатима се путем поште доставља позив за интервју у коме се наводи датум, вријеме и мјесто одржавања интервјуа.) [↑](#footnote-ref-3)
3. Кандидат за избор у наставно-научно звање, који раније није изводио наставу у високошколским установама, дужан је да пред комисијом коју формира вијеће организационе јединице, одржи предавање из наставног предмета уже научне/умјетничке области за коју је конкурисао. [↑](#footnote-ref-4)
4. У зависности у које се звање бира кандидат, навести минимално прописане услове на основу члана 77., 78. и 87. Закона о високом образовању односно на основу члана 37., 38. и 39. Правилника о поступку и условима избора академског особља Универзитета у Источном Сарајеву [↑](#footnote-ref-5)
5. У зависности у које се звање бира кандидат, навести минимално прописане услове на основу члана 77., 78. и 87. Закона о високом образовању односно на основу члана 37., 38. и 39. Правилника о поступку и условима избора академског особља Универзитета у Источном Сарајеву [↑](#footnote-ref-6)